|  |  |  |
| --- | --- | --- |
| ГРБОВИ ЗА МЕМОРАНДУМ | Република Сербия  Автономна покраїна Войводина  **Покраїнски секретарият за образованє, предписаня,**  **управу и национални меншини – национални заєднїци**  Булевар Михайла Пупина 16, 21000 Нови Сад  Тел.: +381 21 487 42 68; 487 46 14; 487 40 36  ounz@vojvodinа.gov.rs | |
| ЧИСЛО: 000227353 2025 09427 004 001 000 001 | | ДАТУМ: 5.2.2025. року | |

На основи члена 3. Правилнїка o додзельованю буджетних средствох Покраїнского секретарияту за образованє, предписаня, управу и национални меншини – национални заєднїци за финансованє и софинансованє реконструкциї, адаптациї, санациї, инвестицийне и чечуцe отримованє обєктох установох основного, штреднього образованя и воспитаня, школярского стандарду и предшколских установох на териториї Автономней покраїни Войводини («Службени новини АПВ», число 5/25), а у вязи зоз Покраїнску скупштинску одлуку о буджету Автономней покраїни Войводини за 2025. рок («Службени новини АПВ», число 57/24), Покраїнски секретарият за образованє, предписаня, управу и национални меншини – национални заєднїци (у дальшим тексту: Секретарият), розписує

**КОНКУРС**

**ЗА ФИНАНСОВАНЄ И СОФИНАНСОВАНЄ РЕКОНСТРУКЦИЇ, АДАПТАЦИЇ, САНАЦИЇ, ИНВЕСТИЦИЙНЕ И ЧЕЧУЦE ОТРИМОВАНЄ ОБЄКТОХ УСТАНОВОХ ОСНОВНОГО, ШТРЕДНЬОГО ОБРАЗОВАНЯ И ВОСПИТАНЯ, ШКОЛЯРСКОГО СТАНДАРДУ И ПРЕДШКОЛСКИХ УСТАНОВОХ НА ТЕРИТОРИЇ AВТОНОМНЕЙ ПОКРАЇНИ ВОЙВОДИНИ ЗА 2025. РОК**

Конкурс ше розписує на суму средствох яки обезпечени зоз Покраїнску скупштинску одлуку о буджету Автономней покраїни Войводини за 2025. рок («Службени новини АПВ», число 57/24) и то: за финансованє и софинансованє реконструкциї, адаптациї, санациї, инвестицийне и чечуце отримованє обєктох установох основного, штреднього образованя и воспитаня, школярского стандардуи предшколских установох на териториї Автономней покраїни Войводини у вкупней суми **375.000.000,00 динари** (на уровню основного образованя и воспитаня **247.000.000,00 динари**, на уровню штреднього образованя и воспитаня **90.000.000,00 динари**, за установи школярского стандарду **15.000.000,00 динари** и за предшколски установи **23.000.000,00** **динари**).

**Минимална сума средствох** за хтору установи основного и штреднього образованя и воспитаня на териториї Автономней покраїни Войводини можу конкуровац то **3.000.000,00 динари з урахованим ПДВ-ом.**

Минимална сума средствох при конкурованю ше **нє одноши** на установи школярского стандарду и предшколски установи на териториї Автономней покраїни Войводини**.**

Средства ше нє додзелює за финансованє и софинансованє виводзеня роботох **вибудови** и **добудови**.

Средства ше нє додзелює за роботи чийо финансованє у полней суми обезпечене з других жридлох.

Финансийни обовязки ше будзе реализовац у складзе зоз ликвиднима можлївосцами буджету Автономней покраїни Войводини за 2025. рок.

**УСЛОВИЯ КОНКУРСУ**

*1. Подношителє прияви*

Подношителє прияви то:

* школи за основне образованє и воспитанє, школи за штреднє образованє и воспитанє и установи школярского стандарду на териториї Автономней покраїни Войводини чий снователь Република Сербия, АП Войводина и єдинка локалней самоуправи;
* єдинки локалней самоуправи (лєм за потреби предшколских установох) на териториї АП Войводини.

*2. Критериюми розподзельованя средствох*

Критериюми розподзельованя средствох по Правилнїку o додзельованю буджетних средствох Покраїнского секретарияту за образованє, предписаня, управу и национални меншини – национални заєднїци за финансованє и софинансованє реконструкциї, адаптациї, санациї, инвестицийне и чечуцe отримованє обєктох установох основного, штреднього образованя и воспитаня, школярского стандарду и предшколских установох на териториї Автономней покраїни Войводини тоти:

1. Значносц реализациї проєкту у одношеню на здравє дзецох/школярох, наставнїкох и занятих хтори хасную обєкти;
2. Значносц реализациї проєкту у одношеню на дзвиганє квалитету и модернизациї виводзеня воспитно-образовней роботи и условийох за пребуванє школярох и занятих;
3. Значносц реализациї проєкту у одношеню на злєпшанє енерґетскей ефикасносци обєктох, односно зашпорованє горива за зогриванє обєктох;
4. Финансийна оправданосц проєкту;
5. Иснованє других жридлох финансованя – софинансованє реализациї проєкту;
6. Отримуюцосц – длуготирвацосц ефекту злєпшаня условийох хаснованя обєкту после реализациї проєкту;
7. Активносци хтори подняти пре реализацию проєкту;
8. Ступень розвитосци єдинки локалней самоуправи на чиєй ше териториї находзи установа образованя.

**ОБЩИ НАПРЯМКИ КОНКУРСУ**

Кед тото технїчно можлїве, проєкт треба реализовац у вецей нєзависних фазох виводзеня роботох, подношитель прияви треба же би поднєсол прияву з ясно наведзенима фазами за виводзенє роботох и назначенима финансийнима средствами за шицки фази.

Приложена предмера и предрахунок роботох маю облапиц прецизно утвердзене количество роботох и тарґовищни цени, бо ше средства подношительови прияви буду преношиц после запровадзеного одвитуюцого поступку набавки, у складзе зоз Законом о явних набавкох (а найвецей по одобрену суму). Звишок роботох и нєпредвидзени роботи Секретарият нє годзен финансовац.

Подношитель прияви хтори за одредзени проєкт конкуровал и на других местох, ма право поднєсц прияву и на предметни Конкурс кед у моменту подношеня прияви нє мал, анї нє могол мац спознанє о тим же чи му одобрени средства по другим Конкурсу за предметни проєкт.

У случаю подношеня прияви зоз софинансованьом роботох, средства хтори обезпечени на мено учасци установи можу буц власни, зоз донацийох и зоз буджету шицких уровньох власци.

По додзельованю средствох по Конкурсу, Хаснователь длужен:

* подписац контракт о додзельованю буджетних средствох зоз Покраїнским секретариятом за образованє, предписаня, управу и национални меншини ‒ национални заєднїци (у дальшим тексту: Секретарият), з яким ше реґулує медзисобни права и обовязки контрактових бокох;
* запровадзиц одвитуюци поступок набавки, у складзе зоз Законом о явних набавкох («Сл. глашнїк РС», число 91/19 и 92/23);
* анґажовац нєзависну особу як фахови надпатрунок над виводзеньом предметних роботох;
* у шицким ше притримовац Упутства за реализацию контракту о додзельованю пенєжних средствох зоз буджету АП Войводини за 2025. рок.

**СПОСОБ ПОДНОШЕНЯ ПРИЯВИ**

Вимаганя за додзельованє средствох ше подноши на єдинственим конкурсним формуларе Секретарияту. Комплетну конкурсну документацию мож превжац од **5.2.2025. року** на веб-адреси Секретарияту [**www.puma.vojvodina.gov.rs**](http://www.puma.vojvodina.gov.rs)**.**

Вимаганя ше доручує по пошти на адресу: Покраїнски секретарият за образованє, предписаня, управу и национални меншини – национални заєднїци з назначеньом «За Конкурс – за финансованє и софинансованє реконструкциї, адаптациї, санациї, инвестицийне и чечуце отримованє обєктох установох основного, штреднього образованя и воспитаня, школярского стандарду и предшколских установох на териториї Автономней покраїни Войводини за 2025. рок», Булевар Михайла Пупина 16, 21000 Нови Сад, або ше подноши особнє, з придаваньом на писарнїцу покраїнских орґанох управи у Новим Садзе (прижемє будинку Покраїнскей влади).

**Ґу прияви на конкурс ше приклада:**

**А) ЗА ФИНАНСОВАНЄ И СОФИНАНСОВАНЄ РЕКОНСТРУКЦИЇ, АДАПТАЦИЇ, САНАЦИЇ И ИНВЕСТИЦИЙНЕ ОТРИМОВАНЄ ОБЄКТОХ**

1. **технїчну документацию** на основи хторей компетентни орґан за видаванє будовательней дозволи видал ришенє о одобреню виводзеня роботох (у случаю же власнїк обєкту на хторим ше виводзи роботи АП Войводина, а установа нє обезпечела ришенє о одобреню виводзеня роботох, тота установа подноши копию технїчней документациї на основи хторей, по обезпечованю согласносци за виводзенє роботох з боку Покраїнскей влади, компетентни орґан вида ришенє о одобреню виводзеня роботох);
2. **ришенє о одобреню за виводзенє** хторе видава компетентни орґан за видаванє будовательней дозволи (у случаю же власнїк обєкту на хторим ше виводзи роботи АП Войводина, а установи хтори нє обезпечели ришенє о одобреню за виводзенє роботох, подноша акт компетентного орґану з яким ше потвердзує же приложена технїчна документация комплетна и одвитуюца, на основи хторей ше по доставаню согласносци Покраїнскей влади за виводзенє роботох вида ришенє о одобреню за виводзенє роботох);
3. **предмеру и предрахунок роботох хтори подписал и оверел одвичательни проєктант (документ нє старши як шейсц мешаци з нумерованима боками, обовязно ма облапяц число и датум виробку);**
4. **у случаю софинансованя доручиц доказ о обезпечених средствох за софинансованє роботох** (контракт, ришенє, вивод зоз буджету єдинки локалней самоуправи и подобне) вєдно зоз шорово подписану и печацовану Вияву одвичательней особи о учасци у софинансованю предметних роботох (Вияву доручиц у шлєбодней форми).

**Б) ЗА ФИНАНСОВАНЄ И СОФИНАНСОВАНЄ ЧЕЧУЦОГО ОТРИМОВАНЯ ОБЄКТОХ**

1. **акт яки видал орґан цо компетентни за видаванє будовательней дозволи**,з яким ше потвердзує же предметнa файта роботох, у приложеней предмери и предрахунку роботох, чечуце отримованє обєкту, односно роботи за хтори ше нє видава ришенє о одобреню за виводзенє роботох по Закону о планованю и вибудови(«Службени глашнїк РС», число 72/09, 81/09 – випр., 64/10 – одлука УС, 24/11, 121/12, 42/13 – одлука УС, 50/13 – одлука УС, 98/13 – одлука УС, 132/14, 145/14, 83/18, 31/19, 37/19 – др. закон, 9/20, 52/21 и 62/23);
2. **предмеру и предрахунок роботох хтори подписал и оверел одвичательни проєктант (документ нє старши як шейсц мешаци з нумерованима боками, обовязно ма облапяц и датум виробку);**
3. **у случаю софинансованя доручиц доказ о обезпечених средствох за софинансованє роботох** (контракт, ришенє, вивод зоз буджету єдинки локалней самоуправи и подобне)вєдно зоз шорово подписану и печацовану Вияву о учасци у софинансованю предметних роботох (Вияву доручиц у шлєбодней форми).

**Прияву ше подноши у друкованей форми (шорово виполнєну и подписану з боку одвичательней особи), а шицки прилоги ґу прияви ше доручує ЛЄМ У ЕЛЕКТРОНСКЕЙ ФОРМИ на УСБ-у або ЦД-у.**

**Термин за подношенє приявох на Конкурс то 7.3.2025. року.**

Секретарият затримує право од подношителя прияви, по потреби, питац додатну документацию и информациї.

По виходзеню термину за подношенє приявох, Комисия будзе розпатрац прияви.

Комисия з Ришеньом одруци нєподполни або нєправилно виполнєни прияви т.є. прияви у хторих нє виполнєни шицки обовязни поля (поля хтори нє обовязни наведзени у формуларе прияви) як и прияви хтори нє подписани и печацовани, як и нєблагочасни прияви.

Комисия з ришеньом одруци и нєдопущени прияви, и то:

* прияви хтори поднєсли особи хтори нєовласцени и субєкти хтори нє предвидзени зоз Конкурсом;
* прияви хтори ше нє одноша на зоз Конкурсом предвидзени наменки;
* прияви хасновательох хтори у предходним календарским року нє оправдали средства додзелєни з буджету Автономней покраїни Войводини прейґ финансийних и наративних звитох.

Резултати Конкурсу буду обявени на интернет-презентациї Секретарияту.

**Заинтересовани особи додатни информациї у вязи з реализацию Конкурсу можу достац у Секретарияту на числа телефонох: 021/487 42 68, 487 46 14, 487 40 36.**

Покраїнски секретар,

Роберт Отот